钦定古今图书集成/理学汇编/文学典/第104卷 > 华爱
## 钦定古今图书集成/理学汇编/文学典/第104卷 > 华爱

按《宁波府志》：“爱，字仁卿。甫成童，辄博识强志，甘苦于
学。年二十三举于乡。正德九年成进士，授南京刑部
主事，历员外郎、郎中，改南京职方司，出守桂林，所至
皆有政绩，终以直道忤人，落职归。性温雅清俭，洞见
肺腑。家居日以诗书自娱，兴至辄携其所知，徜徉山
水间，见云蒸露变，木秀卉荣，则忻然忘，反不知富贵”
为何物也。精书法，尢工行草，为诗希盛唐，有王右丞
风。